LIETUVOS RESPUBLIKOS VYRIAUSYBĖ

N U T A R I M A S

DĖL NACIONALINĖS NUSIKALTIMŲ PREVENCIJOS IR KONTROLĖS PROGRAMOS 2005–2006 METŲ ĮGYVENDINIMO PRIEMONIŲ PLANO PATVIRTINIMO

2005 m. sausio 12 d. Nr. 12

Vilnius

Įgyvendindama Nacionalinę nusikaltimų prevencijos ir kontrolės programą, patvirtintą Lietuvos Respublikos Seimo 2003 m. kovo 20 d. nutarimu Nr. IX-1383 (Žin., 2003, Nr. 32-1318), Lietuvos Respublikos Vyriausybė nutaria:

1. Patvirtinti Nacionalinės nusikaltimų prevencijos ir kontrolės programos 2005–2006 metų įgyvendinimo priemonių planą (pridedama).

2. Nustatyti, kad 1 punkte nurodytas planas vykdomas iš Lietuvos Respublikos valstybės biudžete atitinkamoms institucijoms ir įstaigoms, atsakingoms už programos priemonių įgyvendinimą, patvirtintų bendrųjų asignavimų, Valstybės investicijų programos lėšų ir kitų lėšų, gautų įstatymų nustatyta tvarka.

3. Pasiūlyti savivaldybėms dalyvauti įgyvendinant 1 punkte nurodytą planą ir savivaldybių biudžetuose numatyti tam lėšų.

4. Nustatyti, kad pagrindiniai 1 punkte nurodyto plano priemonių vykdytojai kasmet iki gruodžio 31 d. pateikia Tarpžinybinei komisijai Nacionalinei nusikaltimų prevencijos ir kontrolės programai įgyvendinti, sudarytai Lietuvos Respublikos Vyriausybės 2003 m. birželio 12 d. nutarimu Nr. 757 „Dėl Tarpžinybinės komisijos Nacionalinei nusikaltimų prevencijos ir kontrolės programai įgyvendinti sudarymo ir jos nuostatų patvirtinimo“ (Žin., 2003, Nr. 58-2594), šių priemonių įgyvendinimo ir tam skirtų lėšų naudojimo ataskaitas.

Ministras Pirmininkas	Algirdas Brazauskas

Vidaus reikalų ministras	Gintaras Furmanavičius

______________

PATVIRTINTA

Lietuvos Respublikos Vyriausybės 2005 m.

sausio 12 d. nutarimu Nr. 12

NACIONALINĖS NUSIKALTIMŲ PREVENCIJOS IR KONTROLĖS PROGRAMOS 2005-2006 METŲ ĮGYVENDINIMO PRIEMONIŲ PLANAS

Priemonės pavadinimas	Atsakingi vykdytojai	Vykdymo terminas	Preliminarus lėšų poreikis (tūkst. litų)	Laukiami rezultatai

2005 metais	2006 metais

I. EKONOMINĖ POLITIKA
1. Išanalizuoti tikslingumą ir galimybes organizuoti tikslinį lėšų kaupimą nusikaltimų prevencijai Lietuvoje vykdyti ir pateikti pasiūlymus Tarpžinybinei komisijai Nacionalinei nusikaltimų prevencijos ir kontrolės programai įgyvendinti (toliau vadinama – Komisija)	Teisės institutas, Finansų ministerija, Teisingumo ministerija, Vidaus reikalų ministerija, Vilniaus universitetas, Mykolo Romerio universitetas, viešoji įstaiga Nusikalstamumo prevencijos Lietuvoje centras	2005 metai	10	bus nustatytas poreikis tikslinių lėšų nusikaltimų prevencijos programoms ar priemonėms finansuoti, galimybės jas kaupti, parengti pasiūlymai dėl tam būtinų teisinių ir organizacinių sąlygų sudarymo
2. Išanalizuoti policijos ir privačių saugos tarnybų bendradarbiavimo teisinę bazę, praktiką, veiksmingumą ir galimybes, pateikti Vidaus reikalų ministerijai pasiūlymus dėl bendradarbiavimo tobulinimo	Policijos departamentas prie Vidaus reikalų ministerijos	2005 metai	bus nustatyti būdai, kaip suaktyvinti policijos ir privačių saugos tarnybų bendradarbiavimą, pastarųjų dalyvavimą kuriant saugią aplinką
II. ŠEIMOS POLITIKA
3. Parengti ir patvirtinti įvaikintojų pasirengimo įvaikinti patikrinimo mokymo programą socialiniams darbuotojams ir organizuoti mokymą	Socialinės apsaugos ir darbo ministerija, Įvaikinimo tarnyba prie Socialinės apsaugos ir darbo ministerijos	2005 metai	socialiniai darbuotojai bus geriau parengti dirbti įvaikinimo srityje, pagerės įvaikinamų vaikų teisių ir interesų apsauga
4. Parengti ir pateikti Lietuvos Respublikos Vyriausybei tvirtinti Socialinio darbo su rizikos grupės šeimomis programą ir organizuoti jos įgyvendinimą	Socialinės apsaugos ir darbo ministerija, savivaldybės, nevalstybinės organizacijos	2005–2006 metai	90	200	vaikams iš rizikos grupių šeimų bus sukurta saugesnė aplinka, pagerės jų teisių ir interesų apsauga, tėvų ir vaikų santykiai taps pozityvesni
III. JAUNIMO POLITIKA, VAIKŲ IR JAUNIMO NUSIKALSTAMUMO PREVENCIJA
5. Organizuoti kartu su Lietuvos šaulių sąjunga vaikų vasaros stovyklas	Krašto apsaugos ministerija, Švietimo ir mokslo ministerija	2005–2006 metai	700	900	padidės vaikų užimtumas vasarą, sumažės tikimybė jiems nusikalsti
6. Parengti eksperimentinę Nusikaltusių nepilnamečių ir nukentėjusiųjų sutaikinimo programą bei šios programos įgyvendinimo projektą	viešoji įstaiga Nusikalstamumo prevencijos Lietuvoje centras, Teisės institutas, Teisingumo ministerija, Socialinės apsaugos ir darbo ministerija, Vilniaus universitetas	2005 metai	efektyviau bus vykdomas teisingumas nusikaltusiems nepilnamečiams privataus kaltinimo bylose, užtikrinta galimybė taikiai išspręsti konfliktą ir kita
7. Įgyvendinti 6 punkte nurodytą projektą	Teisingumo ministerija, Teisės institutas, viešoji įstaiga Nusikalstamumo prevencijos Lietuvoje centras, Socialinės apsaugos ir darbo ministerija, Vidaus reikalų ministerija, Generalinė prokuratūra	2006 metai	60

8. Palaikyti nuolatinius ryšius su socialinę prevenciją vykdančiomis institucijomis (apskričių viršininkų administracijomis, savivaldybėmis, švietimo, sveikatos apsaugos ir kitomis įstaigomis), asociacijomis ir gyventojais, siekiant gauti reikiamą informaciją apie šeimas, kuriose vaikai neprižiūrėti ar smurtaujama prieš juos; remiantis šia informacija, vykdyti įstatymų nustatytas vaiko teisių apsaugos ir gynimo funkcijas	teritorinės prokuratūros	nuolat	bus sukurta saugesnė vaikų aplinka, padidės visuomenės pasitikėjimas teisėsaugos ir kitomis valstybės institucijomis
IV. ŠVIETIMO POLITIKA
9. Skleisti per visuomenės informavimo priemones visuomenei informaciją apie apsisaugojimo nuo nusikalstamų veikų būdus ir priemones	Policijos departamentas prie Vidaus reikalų ministerijos, viešoji įstaiga Nusikalstamumo prevencijos Lietuvoje centras, Vidaus reikalų ministerija, Švietimo ir mokslo ministerija	2005–2006 metai	50	50	visuomenei bus sistemingai teikiama profesionali informacija apie tai, ko reikėtų vengti, kad nebūtų tampama nusikaltimo auka, kokių veiksmų imtis, siekiant nutraukti nusikalstamą veiką ar užkirsti jai kelią; sustiprės pilietinė savisauga
V. TEISĖS AKTŲ LEIDYBOS POLITIKA
10. Parengti teisės aktų kriminologinės ekspertizės metodiką, šios ekspertizės atlikimo ir jos išvadų realizavimo mechanizmą, organizuoti mokymą, kaip minėtąją metodiką taikyti	Teisės institutas, Teisingumo ministerija, Vilniaus universitetas, Mykolo Romerio universitetas, Vidaus reikalų ministerija	2005–2006 metai	30	20	bus sudarytos sąlygos vertinti nusikaltimų prevenciją ir kontrolę reglamentuojančių teisės aktų efektyvumą, nustatyti jų tobulinimo kryptis
11. Parengti teisėkūros procesą reglamentuojančių teisės aktų pakeitimo projektus, atsižvelgiant į Nacionalinės nusikaltimų prevencijos ir kontrolės programos, patvirtintos Lietuvos Respublikos Seimo 2003 m. kovo 20 d. nutarimu Nr. IX-1383 (Žin., 2003, Nr. 32-1318), 34 punkto nuostatas	Teisingumo ministerija, Teisės institutas	2005 metai	bus pašalinti teisėkūros proceso trūkumai, užtikrinta teisės aktų projektų atitiktis Europos Sąjungos ir kitų tarptautinių teisės aktų reikalavimams, nuosekliai vertinamas teisės aktų efektyvumas
VI. BAUDŽIAMOJI IR BAUSMIŲ VYKDYMO POLITIKA
12. Surinkti ir apibendrinti baudžiamąjį procesą vykdančių institucijų pasiūlymus dėl baudžiamojo proceso optimizavimo ir spartinimo galimybių ir būdų, pateikti Komisijai atitinkamus pasiūlymus	Teisės institutas, Vidaus reikalų ministerija, Generalinė prokuratūra, Nacionalinė teismų administracija	2005 metai	10	bus sudarytos sąlygos optimizuoti ir spartinti baudžiamąjį procesą, veiksmingiau tirti nusikalstamas veikas
13. Naudojantis tarptautine patirtimi, atlikti faktinių laiko sąnaudų, nagrinėjant baudžiamąją bylą ikiteisminio ir teisminio tyrimo metu, tyrimą; nustatyti vadinamąsias nereglamentuotas laiko sąnaudas (kurių dydžio įstatymas nenustato) ir jų mažinimo galimybes, pateikti Komisijai išvadas ir pasiūlymus dėl baudžiamojo proceso tobulinimo	Teisės institutas, Vidaus reikalų ministerija, Generalinė prokuratūra, Nacionalinė teismų administracija	2005 metų III ketvirtis	50	bus sudarytos sąlygos optimizuoti ir spartinti baudžiamąjį procesą, veiksmingiau tirti nusikalstamas veikas
14. Išnagrinėti galimybes išplėsti diversijos instituto taikymą ikiteisminio tyrimo metu; kreiptis į Lietuvos Aukščiausiąjį Teismą su prašymu apibendrinti teismų praktiką ir nustatyti, kaip teismai pasinaudoja diskrecinio baudžiamojo proceso galimybėmis; parengti ir pateikti Teisingumo ministerijai ir Generalinei prokuratūrai pasiūlymus dėl diversijos instituto taikymo ir diskrecinio baudžiamojo proceso tobulinimo	Teisės institutas	2005 metų II ketvirtis	40	bus išnagrinėta diskrecinio baudžiamojo proceso praktika ir apsvarstytos galimybės jį tobulinti, sudarytos sąlygos plačiau taikyti diversijos institutą
15. Išnagrinėti galimybes išplėsti sutaikinimo instituto taikymą ir pateikti Teisingumo ministerijai ir Generalinei prokuratūrai atitinkamus pasiūlymus	viešoji įstaiga Nusikalstamumo prevencijos Lietuvoje centras, Mykolo Romerio universitetas, Vilniaus universitetas	2005 metų I ketvirtis	30	bus sudarytos sąlygos plėtoti atkuriamąjį teisingumą didinant susitaikymo instituto taikymo galimybes
16. Išanalizuoti teismų praktiką ir nustatyti, ar yra įstatymo nustatytų sankcijų griežtumo ir padarytos nusikalstamos veikos pavojingumo neatitikčių, trukdančių individualizuoti bausmes, ir pateikti Komisijai pasiūlymus dėl Lietuvos Respublikos baudžiamajame kodekse (Žin., 2000, Nr. 89-2741) nustatytų sankcijų išplėtimo	Teisės institutas, Teisingumo ministerija	2006 metai	30	bus sudaryta galimybė labiau individualizuoti bausmes, įgyvendinant teisinės atsakomybės teisingumo ir tikslingumo principus
17. Išnagrinėti socialines ir ekonomines naujų laisvės atėmimo bausmės atlikimo formų taikymo galimybes ir pateikti Komisijai atitinkamus pasiūlymus	Teisės institutas, Teisingumo ministerija, Kalėjimų departamentas prie Teisingumo ministerijos	2006 metų I ketvirtis	30	bus nustatyta, ar naujų laisvės atėmimo bausmės atlikimo formų taikymas leidžia mažinti nuteistųjų laisvės atėmimo vietose ir Lietuvos Respublikos valstybės biudžeto išlaidas nuteistiesiems jose išlaikyti, taip pat nenutraukti nuteistųjų socialinių ryšių
18. Išnagrinėti socialines ir ekonomines atkuriamojo teisingumo sistemos kūrimo sąlygas, susipažinti su užsienio valstybių patirtimi ir pateikti Komisijai pasiūlymus dėl atkuriamojo teisingumo sistemos Lietuvoje koncepcijos ir jos įgyvendinimo priemonių rengimo	Teisės institutas, Mykolo Romerio universitetas, Vilniaus universitetas	2006 metų II ketvirtis	40	bus išnagrinėtos socialinės ir ekonominės atkuriamojo teisingumo sistemos kūrimo galimybės, ieškoma būdų, kaip efektyviau spręsti nusikaltimais padarytos žalos atlyginimo klausimus, atkurti iki nusikaltimo buvusius santykius tarp nusikaltimo paveiktų subjektų – aukos, nusikaltėlio, visuomenės, įgyvendinti atkuriamojo teisingumo principines nuostatas baudžiamojoje justicijoje; vadovaujantis atlikto tyrimo rezultatais, parengti pasiūlymai dėl atkuriamojo teisingumo sistemos plėtros
19. Plėsti bendradarbiavimą su privačiais juridiniais asmenimis, siekiant įdarbinti kuo daugiau asmenų, laikomų laisvės atėmimo vietose	Kalėjimų departamentas prie Teisingumo ministerijos	2005–2006 metai	bus sudarytos sąlygos nuteistiesiems dirbti už pataisos įstaigos ribų teisės aktų nustatytais pagrindais ir tvarka; pagerės nuteistųjų užimtumo rodikliai ir dirbančių nuteistųjų materialinė būklė; daugiau nuteistųjų galės ugdyti darbo įgūdžius
20. Parengti teisės aktus, reglamentuojančius įmonių, kuriose dirba arešto, terminuoto laisvės atėmimo ar laisvės atėmimo iki gyvos galvos bausmes atliekantys nuteistieji, subsidijavimą	Teisingumo ministerija, Kalėjimų departamentas prie Teisingumo ministerijos, Socialinės apsaugos ir darbo ministerija	2005 metai	pagerės nuteistųjų užimtumo rodikliai ir dirbančių nuteistųjų materialinė būklė; daugiau nuteistųjų galės ugdyti darbo įgūdžius
21. Parengti ir įgyvendinti kiekvienoje pataisos įstaigoje Nuteistųjų laisvalaikio užimtumo programą	Kalėjimų departamentas prie Teisingumo ministerijos	2005–2006 metai	nuteistieji galės realizuoti savo gebėjimus ir sumanymus; bus ugdomas nuteistųjų savarankiškumas, asmeninės vertybės, gerinamas bendras išsilavinimas; sumažės vidinė įtampa pataisos įstaigose; sumažės recidyvinis nusikalstamumas
22. Aprūpinti introskopais (rentgeno aparatais daiktams ieškoti) visas laisvės atėmimo vietas	Kalėjimų departamentas prie Teisingumo ministerijos	2005–2006 metai	840	840	mažiau draudžiamų daiktų pateks į laisvės atėmimo vietas; sumažės nusikalstamų veikų, kurias organizuoja ir daro asmenys, atliekantys laisvės atėmimo bausmę
VII. NUSIKALTIMŲ AUKŲ SOCIALINĖS TEISINĖS APSAUGOS POLITIKA
23. Parengti ir išleisti informacinį leidinį apie nusikaltimų aukų teisinę padėtį ir paramos jiems sistemą	Mykolo Romerio universitetas, visuomeninė organizacija Lietuvos nusikaltimų aukų rėmimo asociacija	2005 metai	6	gyventojams bus pateikta glausta ir išsami informacija nusikaltimų aukų socialinės teisinės apsaugos klausimais
24. Administruoti interneto svetainę, skirtą visuomenei informuoti apie nusikaltimų prevenciją, savisaugą ir paramą nusikaltimų aukoms, išplėsti šioje svetainėje teikiamą informaciją	viešoji įstaiga Nusikalstamumo prevencijos Lietuvoje centras, Vidaus reikalų ministerija, Teisingumo ministerija, Socialinės apsaugos ir darbo ministerija, Mykolo Romerio universitetas, visuomeninė organizacija Lietuvos nusikaltimų aukų rėmimo asociacija	2005–2006 metai	15	15	bus palaikoma, atnaujinama ir plėtojama virtuali informacijos apie nusikaltimų prevenciją laikmena, kuria visuomenė gali plačiai naudotis; sukurtos sąlygos skatinti savisaugą
25. Parengti Lietuvos Respublikos nusikaltimais padarytos žalos atlyginimo įstatymo projektą	Teisingumo ministerija, Finansų ministerija	2005 metai	priėmus šį įstatymą, bus įsteigtas Nukentėjusių nuo nusikaltimų asmenų fondas, kuris šio įstatymo nustatyta tvarka ir atvejais kompensuos žalą, kurią patiria nuo nusikalstamų veikų nukentėję asmenys
26. Pagal gyvenamąją vietą teikti asmenims, nukentėjusiems nuo nusikaltimų, būtinas socialines paslaugas	savivaldybės, asociacijos	2005–2006 metai	bus užtikrinta psichologinė, socialinė pagalba nusikaltimų aukoms jų gyvenamosios vietos savivaldybėje
27. Išnagrinėti, kaip atliekama nukentėjusių asmenų centralizuota apskaita, ir prireikus tikslinti ją reglamentuojančią Nusikalstamų veikų, jas padariusių asmenų bei nukentėjusių asmenų centralizuotos apskaitos instrukciją, patvirtintą vidaus reikalų ministro 2003 m. gegužės 8 d. įsakymu Nr. 1V-160 (Žin., 2003, Nr. 50-2230)	Vidaus reikalų ministerija, Teisingumo ministerija, viešoji įstaiga Nusikalstamumo prevencijos Lietuvoje centras	2005 metai	bus užtikrintas statistikos duomenų apie nukentėjusius nuo nusikalstamų veikų asmenis ir jiems padarytą žalą tikslumas
VIII. NUSIKALTIMŲ PREVENCIJOS IR KONTROLĖS PROGRAMŲ VEIKSMINGUMO DIDINIMAS
28. Parengti ir pateikti Komisijai nusikaltimų prevencijos ir kontrolės strateginio valdymo, koordinavimo ir priežiūros sistemos koncepciją ir pasiūlymus dėl jos įgyvendinimo	Vidaus reikalų ministerija, viešoji įstaiga Nusikalstamumo prevencijos Lietuvoje centras, Teisingumo ministerija, Teisės institutas	2005 metai	bus nustatyti nusikaltimų prevencijos ir kontrolės valdymo pagrindai, nusikaltimų prevencijos ir kontrolės subjektų sistema; valstybės institucijų ir įstaigų veikla nusikaltimų prevencijos ir kontrolės srityje taps efektyvesnė
29. Parengti ir patvirtinti nusikaltimų prevencijos ir kontrolės programų ir priemonių veiksmingumo vertinimo metodiką	Vidaus reikalų ministerija, Teisės institutas, Mykolo Romerio universitetas, viešoji įstaiga Nusikalstamumo prevencijos Lietuvoje centras	2005 metai	30	bus nustatyti kriterijai, rodantys nusikaltimų prevencijos ir kontrolės programų ir priemonių veiksmingumą; sudarytos sąlygos rengti ir įgyvendinti veiksmingas nusikaltimų prevencijos ir kontrolės priemones
30. Sukurti įvairaus lygio nusikaltimų prevencijos ir kontrolės programų, su nusikaltimų prevencija susijusių kitų programų (socialinių, ekonominių, švietimo) duomenų bazę	viešoji įstaiga Nusikalstamumo prevencijos Lietuvoje centras	2005–2006 metai	25	10	bus susisteminta informacija apie nusikaltimų prevencijos ir kontrolės programas ir jų priemones, tai leis išvengti nusikaltimų prevencijos ir kontrolės priemonių kartojimosi, padės derinti prevencinės veiklos subjektų darbą ir taupyti šiai veiklai skiriamas lėšas, užtikrins priemonių įvykdymą laiku ir kita
31. Parengti kriminogeninės būklės daugiafaktorinės analizės metodiką	Mykolo Romerio universitetas, Teisės institutas, viešoji įstaiga Nusikalstamumo prevencijos Lietuvoje centras, Vilniaus universitetas, Vidaus reikalų ministerija	2005–2006 metai	valstybės ir savivaldybių institucijoms ir įstaigoms bus suteiktos galimybės prognozuoti socialinius pokyčius, kurie veikia nusikalstamumo būklę, struktūrą ir dinamiką, ir rengti atitinkamas priemones nusikalstamumui užkardyti
32. Parengti latentinio nusikalstamumo tyrimo metodiką	Mykolo Romerio universitetas, Vilniaus universitetas, Teisės institutas, viešoji įstaiga Nusikalstamumo prevencijos Lietuvoje centras, Vidaus reikalų ministerija	2005 metų II ketvirtis	bus sudarytos galimybės tiksliau vertinti kriminogeninę būklę ir rengti adekvačias jai prevencijos priemones
33. Organizuoti nuolatinę viktimologinę stebėseną ir viešai skelbti jos rezultatus	Teisės institutas, viešoji įstaiga Nusikalstamumo prevencijos Lietuvoje centras	2005–2006 metai	70	70	nusikaltimų prevencijos ir kontrolės subjektai disponuos tikslesne informacija apie kriminogeninę būklę, todėl bus veiksmingesnė nusikaltimų prevencija
34. Atlikti mokslinį tyrimą „Nusikalstamumo Lietuvoje dinamika, prognozė ir prevencijos kryptys“	Mykolo Romerio universitetas, Teisės institutas	2005–2006 metai	60	60	bus parengta ir išleista mokslinio tyrimo baigiamoji ataskaita, kurioje pateikta kriminogeninės būklės Lietuvoje raida ir vertinimas, nusikaltėlio asmenybės charakteristikos pokyčiai, jo socializacijos ir resocializacijos sąlygų tyrimas, pagrindinės prevencijos kryptys; šie duomenys bus naudojami nusikalstamumo prevencijos problemoms spręsti
35. Vykdyti nuoseklius kriminologinius tyrimus, viešai skelbti jų rezultatus, teikti rekomendacijas nusikaltimų prevencijos ir kontrolės subjektams	Mykolo Romerio universitetas, Teisės institutas, Vilniaus universitetas, viešoji įstaiga Nusikalstamumo prevencijos Lietuvoje centras	nuolat	bus sudarytos sąlygos rengti ir įgyvendinti adekvačias kriminogeninei būklei nusikaltimų prevencijos ir kontrolės priemones
IX. NUSIKALTIMŲ PREVENCIJOS IR KONTROLĖS SUBJEKTŲ SISTEMOS VEIKLOS EFEKTYVUMO DIDINIMAS
36. Išanalizuoti teisės aktus, reglamentuojančius apskrities valdymą ir vietos savivaldą, efektyvaus nusikaltimų prevencijos organizavimo požiūriu ir prireikus pateikti Lietuvos Respublikos Vyriausybei pasiūlymus dėl jų tobulinimo	Vidaus reikalų ministerija, Lietuvos savivaldybių asociacija	2005 metai	bus įvertintos esamos ir prireikus sudarytos naujos teisinės sąlygos, leisiančios apskričių viršininkams ir savivaldybių institucijoms organizuoti veiksmingesnę nusikaltimų prevenciją
37. Parengti ir patvirtinti Nusikaltimų ir kitų teisės pažeidimų prevencijos projektų (programų) konkurso nuostatus	Vidaus reikalų ministerija, viešoji įstaiga Nusikalstamumo prevencijos Lietuvoje centras	2005 metų I ketvirtis	bus sudarytos teisinės sąlygos skatinti nusikaltimų ir kitų teisės pažeidimų prevencijos veiklą
38. Organizuoti konkursus, siekiant nustatyti geriausius vykdomus ar įvykdytus nusikaltimų ir kitų teisės pažeidimų prevencijos projektus (programas) ir paskatinti jų autorius	Vidaus reikalų ministerija, viešoji įstaiga Nusikalstamumo prevencijos Lietuvoje centras	2006 metai	10	bus populiarinama ir skatinama nusikaltimų ir kitų teisės pažeidimų prevencijos veikla; daugiau institucijų skatinama prisidėti prie nusikaltimų ir kitų teisės pažeidimų prevencijos projektų (programų) įgyvendinimo
39. Rengti ir teikti savivaldybėms informaciją (elektroninius biuletenius) apie Lietuvos ir užsienio valstybių teigiamą praktiką rengiant ir įgyvendinant nusikaltimų ir kitų teisės pažeidimų prevencijos programas (projektus)	viešoji įstaiga Nusikalstamumo prevencijos Lietuvoje centras, Vidaus reikalų ministerija, Policijos departamentas prie Vidaus reikalų ministerijos, Teisės institutas, asociacijos	2005–2006 metai	20	20	savivaldybėms bus teikiama informacija apie teigiamą nusikaltimų prevencijos praktiką, kurią galima būtų taikyti jų teritorijoje; suaktyvės savivaldybių veikla nusikaltimų prevencijos srityje
40. Išnagrinėti teisės aktus, reglamentuojančius valstybės institucijų, kurios nepriskiriamos teisėsaugos institucijoms, tačiau dalyvauja įgyvendinant ar savarankiškai įgyvendina nusikaltimų prevencijos priemones, uždavinius ir funkcijas, siekiant nustatyti aiškesnius jų dalyvavimo šioje veikloje teisinius pagrindus, ir prireikus pateikti Komisijai pasiūlymus dėl minėtųjų teisės aktų tobulinimo	viešoji įstaiga Nusikalstamumo prevencijos Lietuvoje centras, Teisės institutas	2006 metai	bus sudarytos galimybės aiškiau apibrėžti valstybės institucijų vaidmenį nusikaltimų prevencijos ir kontrolės veikloje
41. Susipažinti su teisėsaugos institucijų ir visuomenės bendradarbiavimo praktika Lietuvoje ir užsienio valstybėse, parengti rekomendacijas Lietuvos teisėsaugos institucijoms, kaip šį bendradarbiavimą tobulinti	viešoji įstaiga Nusikalstamumo prevencijos Lietuvoje centras, Teisės institutas	2005 metai	30	bus sudarytos galimybės tobulinti teisėsaugos institucijų ir visuomenės bendradarbiavimą nusikaltimų prevencijos ir kontrolės srityje, gerinti teisėsaugos institucijų įvaizdį visuomenėje
42. Surengti mokslinę praktinę konferenciją nusikaltimų prevencijos šalyje, regione ir savivaldybėje organizavimo ir administravimo klausimais	viešoji įstaiga Nusikalstamumo prevencijos Lietuvoje centras	2005 metai	nusikaltimų prevencijos subjektams bus suteikta mokslinė ir praktinė informacija apie nusikaltimų prevencijos organizavimą, padėsianti tobulinti šią veiklą
43. Rengti susitikimus su gyventojais, per kuriuos teikti jiems informaciją apie kriminogeninę būklę, apsaugos nuo nusikalstamų veikų būdus ir priemones, bendradarbiavimo su policija galimybes ir naudą	teritorinės policijos įstaigos	nuolat	gyventojai bus tiesiogiai informuojami apie nusikalstamumą ir apsaugos nuo jo būdus, skatinamos savisaugos priemonės; užtikrintas tiesioginis policijos ir gyventojų bendravimas, visuomenė labiau pasitikės policija
44. Atlikti nevalstybinių organizacijų vykdomų tikslinių nusikaltimų prevencijos projektų (programų) finansavimo ir kitokio rėmimo analizę ir parengti suinteresuotoms institucijoms atitinkamus pasiūlymus	viešoji įstaiga Nusikalstamumo prevencijos Lietuvoje centras, Vidaus reikalų ministerija	2005 metai	bus nustatyti esamos nevalstybinių organizacijų veiklos nusikaltimų prevencijos srityje rėmimo sistemos trūkumai ir parengti pasiūlymai dėl jos tobulinimo; sudarytos sąlygos suaktyvinti nevalstybinių organizacijų veiklą nusikaltimų prevencijos srityje
45. Atlikti teisėsaugos institucijų ir teismų informacinių sistemų ir jų vartotojų poreikių analizę, parengti reikalavimus integruotai informacinei sistemai, apimančiai svarbiausią baudžiamojo proceso informaciją, pradedant pranešimu apie nusikalstamą veiką ir baigiant teistumo išnykimu	Vidaus reikalų ministerija, Teisingumo ministerija, Generalinė prokuratūra, viešoji įstaiga Nusikalstamumo prevencijos Lietuvoje centras, Mykolo Romerio universitetas, Teisės institutas	2005–2006 metai	190	bus sudarytos galimybės sukurti integruotą informacinę sistemą, padedančią spręsti svarbiausias baudžiamojo teisingumo institucijų ir mokslinių tyrimų subjektų informacinio aprūpinimo problemas ir leidžiančią geriau analizuoti nusikalstamumą, vykdyti jo prevenciją ir kontrolę
46. Parengti teisės aktus, reglamentuojančius policijos įstaigų ir Kalėjimų departamentui prie Teisingumo ministerijos pavaldžių pataisos inspekcijų bendradarbiavimą	Kalėjimų departamentas prie Teisingumo ministerijos, Policijos departamentas prie Vidaus reikalų ministerijos	2005–2006 metai	bus sudarytos teisinės sąlygos tinkamiau prižiūrėti asmenis, įrašytus į pataisos inspekcijų įskaitas, ir vykdyti nusikaltimų ir kitų teisės pažeidimų, kuriuos gali padaryti šie asmenys, prevenciją; sumažės nusikaltimų recidyvų
47. Organizuoti prokurorų mokymą, atsižvelgiant į tarptautinių organizacijų rekomendacijas ir Europos Žmogaus Teisių Teismo formuojamą tarptautinę baudžiamųjų bylų praktiką	Generalinė prokuratūra	nuolat	bus užtikrintas kvalifikuotas prokurorų darbas; mažės tikimybė, kad baudžiamojo proceso metu bus pažeistos žmogaus teisės ir laisvės
48. Rengti specialistus kriminologus Vilniaus universiteto Teisės fakulteto studijų atšakoje „Kriminologija“	Vilniaus universitetas	2005–2006 metai	90	90	bus rengiami kvalifikuoti kriminologai, kurie teiks konsultacijas valstybės institucijoms ir įstaigoms, rengiančioms teisės aktus ir programas nusikaltimų prevencijos ir kontrolės klausimais, atliks kriminologinę teisės aktų ekspertizę
49. Prireikus organizuoti veiksmingesnę nusikaltimų prevenciją ir kontrolę, sudaryti kolegialias nusikaltimų prevencijos ir kontrolės institucijas (komisijas, tarybas ar kita) apskrityse ir savivaldybėse, kuriose tokios institucijos dar nesudarytos	apskričių viršininkų administracijos ir savivaldybės	2005–2006 metai	apskrityse ir savivaldybėse bus sudarytos kolegialios nusikaltimų prevencijos ir kontrolės institucijos, kurių veikloje dalyvaus įvairūs socialiniai partneriai; padaugės nusikaltimų prevencijos ir kontrolės subjektų; prevencinė veikla apskrityse ir savivaldybėse taps kompleksinė ir veiksmingesnė
50. Atnaujinti ir išleisti didaktinę medžiagą nusikaltimų prevencijos ir kontrolės klausimais	Mykolo Romerio universitetas	2005–2006 metai	25	25	tobulės nusikaltimų prevencijos ir kontrolės nuotolinio mokymo materialinė bazė
51. Vykdant nusikaltimų ir kitų teisės pažeidimų prevenciją, plačiau taikyti civilines teisines priemones juridinio asmens veiklai tirti (Lietuvos Respublikos civilinio kodekso (Žin., 2000, Nr. 74-2262) antrosios knygos X skyrius)	Generalinė prokuratūra, teritorinės prokuratūros	nuolat	100	100	bus veiksmingesnė juridinių asmenų nusikalstamų veikų prevencija ir kontrolė
52. Atlikti nusikalstamumo kariuomenėje būklės analizę ir rengti karių mokymo nusikaltimų ir kitų teisės pažeidimų prevencijos klausimais programas	Krašto apsaugos ministerija	nuolat	4	4	sumažės nusikalstamų veikų kariuomenėje
53. Rengti mokymą ir seminarus karinių dalinių ir tarnybų vadams, paskaitas kariniuose daliniuose nusikaltimų ir kitų teisės pažeidimų prevencijos klausimais	Krašto apsaugos ministerija	kasmet kas ketvirtį	8	8	bus geriau užtikrinamas drausmės ir įstatymų laikymasis karo tarnyboje
54. Parengti ir pateikti savivaldybių institucijoms ir teritorinėms policijos įstaigoms metodines rekomendacijas, kaip didinti visuomenės vaidmenį nusikaltimų prevencijos veikloje	viešoji įstaiga Nusikalstamumo prevencijos Lietuvoje centras, Vidaus reikalų ministerija, nevalstybinės organizacijos	2005 metai	30	teritorinės policijos įstaigos ir savivaldybių institucijos gaus daugiau žinių, kaip kurti visuomenės savisaugos sistemą ir įtraukti į nusikaltimų prevencijos veiklą daugiau gyventojų
55. Stiprinti ir plėsti policijos rėmėjų veiklą: aprūpinti policijos rėmėjus specialia apranga ir priemonėmis, skiriamaisiais ženklais, rengti mokymą	Policijos departamentas prie Vidaus reikalų ministerijos, viešoji įstaiga Nusikalstamumo prevencijos Lietuvoje centras, savivaldybės	2005–2006 metai	1050	1050	bus sukurta policijos rėmėjų veiklos materialinė bazė, užtikrinta reikiama policijos rėmėjų kvalifikacija; daugiau gyventojų, tapę policijos rėmėjais, įsitrauks į nusikaltimų prevencijos veiklą
56. Atlikti visuomenės nuomonės apklausą, kaip gyventojai vertina saugumo jausmą ir teisėsaugos institucijų veiklą, vadovaujantis apklausos rezultatais, parengti teisėsaugos institucijoms pasiūlymus dėl jų veiklos tobulinimo	Vidaus reikalų ministerija, viešoji įstaiga Nusikalstamumo prevencijos Lietuvoje centras, Teisės institutas	2006 metai	40	bus objektyviau įvertinta visuomenės saugumo būklė, sužinota, ką visuomenė mano apie teisėsaugos institucijų veiklą, kokie šios veiklos trūkumai, tai leis tobulinti teisėsaugos institucijų veiklą, teikti geresnės kokybės paslaugas
57. Teikti Policijos departamentui prie Vidaus reikalų ministerijos pasiūlymus dėl mokslinių veiklos metodų diegimo policijos įstaigose	Mykolo Romerio universitetas, viešoji įstaiga Nusikalstamumo prevencijos Lietuvoje centras	2005–2006 metai	bus sudarytos galimybės tobulinti policijos įstaigų veiklą
X. SMURTINIŲ NUSIKALTIMŲ PREVENCIJA IR KONTROLĖ
58. Skleisti per visuomenės informavimo priemones informaciją, skirtą kovai su smurtu, ypač šeimoje, kurti atitinkamą socialinę reklamą	Socialinės apsaugos ir darbo ministerija, viešoji įstaiga Nusikalstamumo prevencijos Lietuvoje centras	2005–2006 metai	14	40	bus ugdomas visuomenės nepakantumas smurtui šeimoje ir už jos ribų, ypač prieš vaikus; daugiau gyventojų netoleruos smurto ir apie jį praneš kompetentingoms institucijoms
59. Išanalizuoti smurtinių nusikaltimų ikiteisminio tyrimo praktiką pasirinktinai keliose savivaldybėse ir parengti rekomendacijas policijos įstaigoms ir teritorinėms prokuratūroms, kaip gerinti ikiteisminį tyrimą	Mykolo Romerio universitetas, Policijos departamentas prie Vidaus reikalų ministerijos, Generalinė prokuratūra, visuomeninė organizacija Lietuvos nusikaltimų aukų rėmimo asociacija	2005 metai	3	padidės baudžiamojo persekiojimo už smurtinius nusikaltimus veiksmingumas, daugiau bus atskleidžiama smurtinių nusikaltimų
XI. TURTINIŲ NUSIKALTIMŲ PREVENCIJA IR KONTROLĖ
60. Susipažinti su turtinių nusikaltimų prevencijos patirtimi užsienio valstybėse ir teikti pasiūlymus suinteresuotoms institucijoms (savivaldybėms, policijos įstaigoms, ministerijoms ir panašiai)	viešoji įstaiga Nusikalstamumo prevencijos Lietuvoje centras, Teisės institutas	nuolat	bus diegiamos naujos, veiksmingesnės turtinių nusikaltimų prevencijos formos
61. Informuoti per visuomenės informavimo priemones ir (ar) internetą fizinius ir juridinius asmenis apie naujas turto apsaugos priemones ir jų taikymą	viešoji įstaiga Nusikalstamumo prevencijos Lietuvoje centras, Policijos departamentas prie Vidaus reikalų ministerijos, Aplinkos ministerija	nuolat	gyventojai bus informuojami apie turto apsaugos priemones, kurias jie gali patys įdiegti norėdami apsaugoti savo turtą; suaktyvės pilietinė savisauga, sumažės turtinių nusikaltimų
62. Populiarinti saugios kaimynystės idėjas bendruomenėse	savivaldybės, viešoji įstaiga Nusikalstamumo prevencijos Lietuvoje centras, Policijos departamentas prie Vidaus reikalų ministerijos	nuolat	suaktyvės pilietinė savisauga, sumažės vagysčių iš gyvenamųjų patalpų ir transporto priemonių, pagerės šių nusikalstamų veikų atskleidimas
63. Parengti ir pateikti Lietuvos Respublikos Vyriausybei kompleksinę Autotransporto vagysčių prevencijos ir kontrolės programą	Vidaus reikalų ministerija, Policijos departamentas prie Vidaus reikalų ministerijos, Valstybės sienos apsaugos tarnyba prie Vidaus reikalų ministerijos, Ūkio ministerija, viešoji įstaiga Nusikalstamumo prevencijos Lietuvoje centras	2005 metų II ketvirtis	bus parengtos teisinės, organizacinės ir taktinės priemonės autotransporto vagysčių mažinti
64. Modernizuoti nacionalinių ir respublikinių muziejų ir kitų įstaigų, kuriose saugomos kilnojamosios kultūros vertybės, apsaugos ir priešgaisrinės signalizacijos sistemas	Kultūros ministerija, nacionaliniai ir respublikiniai muziejai	2005–2006 metai	700	700	bus sustiprinta kilnojamųjų kultūros vertybių nacionaliniuose ir respublikiniuose muziejuose ir kitose įstaigose apsauga, užkirstas kelias galimoms vagystėms
65. Modernizuoti savivaldybių muziejų ir kitų įstaigų, kuriose saugomos kilnojamosios kultūros vertybės, apsaugos ir priešgaisrinės signalizacijos sistemas	savivaldybės, savivaldybių muziejai	2006 metai	bus sustiprinta kilnojamųjų kultūros vertybių savivaldybių muziejuose ir kitose įstaigose apsauga, užkirstas kelias galimoms vagystėms
XII. NUSIKALTIMŲ, DAROMŲ VIEŠOSIOSE VIETOSE, PREVENCIJA IR KONTROLĖ
66. Modernizuoti policijos pajėgų operatyvaus valdymo padalinių techninę ir programinę įrangą (*)	Policijos departamentas prie Vidaus reikalų ministerijos	2005–2006 metai	bus sudarytos materialinės ir techninės sąlygos policijai greičiau reaguoti į teisės pažeidimus; pagerės policijos veikla, ypač užkardant nusikalstamą veiką viešosiose vietose
67. Rengti bendras nusikalstamų veikų, daromų viešosiose vietose, prevencijos priemones	savivaldybės, teritorinės policijos įstaigos, asociacijos	nuolat	viešosiose vietose bus padaroma mažiau nusikaltimų ir kitų teisės pažeidimų
XIII. ORGANIZUOTO NUSIKALSTAMUMO PREVENCIJA IR KONTROLĖ
68. Išanalizuoti organizuoto nusikalstamumo ekonomikoje tendencijas, parengti ir įgyvendinti atitinkamas taktines prevencijos priemones	Policijos departamentas prie Vidaus reikalų ministerijos, Finansinių nusikaltimų tyrimo tarnyba prie Vidaus reikalų ministerijos, Valstybinė mokesčių inspekcija prie Finansų ministerijos, Generalinė prokuratūra, Mykolo Romerio universitetas	2006 metai	bus sudarytos teisinės ir organizacinės sąlygos užkirsti kelią organizuotam nusikalstamumui ekonomikoje
XIV. NELEGALIOS MIGRACIJOS PREVENCIJA IR KONTROLĖ
69. Tobulinti kriminologinę analitinę nelegalios imigracijos kontrolės veiklą: įsigyti kompiuterinių informacijos analizės programų ir būtinos techninės įrangos, organizuoti analitinio darbo ir kriminologijos mokymą pareigūnams	Valstybės sienos apsaugos tarnyba prie Vidaus reikalų ministerijos, Policijos departamentas prie Vidaus reikalų ministerijos, Migracijos departamentas prie Vidaus reikalų ministerijos	2005–2006 metai	100	100	sustiprės kompetentingų institucijų administraciniai gebėjimai vykdyti nelegalios imigracijos prevenciją: bus įrengtos specialios darbo vietos, parengti kriminologinės analitinės veiklos specialistai
70. Sustiprinti operatyvinę veiklą, skirtą užkardyti nusikalstamų organizuotų grupuočių nusikalstamai veikai, susijusiai su neteisėtu žmonių ir kontrabandos gabenimu per valstybės sieną: kelti operatyvinių darbuotojų kvalifikaciją, išplėsti agentūrinę veiklą, įsigyti specialių techninių priemonių	Valstybės sienos apsaugos tarnyba prie Vidaus reikalų ministerijos, Policijos departamentas prie Vidaus reikalų ministerijos	2005–2006 metai	200	200	bus veiksmingesnė nelegalios migracijos prevencija; sumažės neteisėto žmonių gabenimo per valstybės sieną atvejų
71. Rengti Valstybės sienos apsaugos tarnybos prie Vidaus reikalų ministerijos pareigūnų mokymą nelegalios imigracijos ir neteisėto žmonių gabenimo per valstybės sieną kontrolės klausimais	Valstybės sienos apsaugos tarnyba prie Vidaus reikalų ministerijos, Mykolo Romerio universitetas	2005–2006 metai	50	50	Valstybės sienos apsaugos tarnybos prie Vidaus reikalų ministerijos pareigūnai bus geriau parengti atskleisti ir tirti nusikaltimus, susijusius su neteisėtu žmonių gabenimu per valstybės sieną
XV. NELEGALIOS PREKYBOS GINKLAIS PREVENCIJA IR KONTROLĖ
72. Sustiprinti ginklų apyvartos kontrolę ir ją vykdančių institucijų bendradarbiavimą: įsigyti reikiamos techninės įrangos ir organizuoti bendrą mokymą	Policijos departamentas prie Vidaus reikalų ministerijos, Ūkio ministerija, Valstybės saugumo departamentas, Krašto apsaugos ministerija, Valstybės sienos apsaugos tarnyba prie Vidaus reikalų ministerijos, Muitinės departamentas prie Finansų ministerijos, Teisės institutas, Mykolo Romerio universitetas	2005 metai	500	50	bus užtikrintas kvalifikuotas pareigūnų darbas ginklų apyvartos kontrolės srityje; sustiprės neteisėtos ginklų apyvartos prevencija
XVI. EKONOMINIŲ IR FINANSINIŲ NUSIKALTIMŲ PREVENCIJA IR KONTROLĖ
73. Sustiprinti policijos gebėjimus atskleisti ir tirti intelektinės ir pramoninės teisės pažeidimus: įsteigti specialias pareigybes ir įsigyti kompiuterinės technikos	Policijos departamentas prie Vidaus reikalų ministerijos	2005–2006 metai	150	155	policijoje bus įsteigtos specialios pareigybės ir įrengtos darbo vietos intelektinės ir pramoninės teisės pažeidimams tirti; bus veiksmingiau atskleidžiami ir tiriami intelektinės ir pramoninės teisės pažeidimai
74. Išsamiau reglamentuoti informacijos apie galimus teisės pažeidimus, susijusius su Europos Sąjungos finansine parama, teikimo Finansinių nusikaltimų tyrimo tarnybai prie Vidaus reikalų ministerijos tvarką	Finansinių nusikaltimų tyrimo tarnyba prie Vidaus reikalų ministerijos	2005 metai	bus didesnės galimybės užkardyti pažeidimus, susijusius su Europos Sąjungos finansine parama
75. Rengti Finansinių nusikaltimų tyrimo tarnybos prie Vidaus reikalų ministerijos pareigūnų, vykdančių Europos Sąjungos finansinių interesų apsaugą, mokymą (organizuoti pareigūnų stažuotes-mokomuosius vizitus užsienio valstybių teisėsaugos institucijose, dalyvavimą tarptautiniuose seminaruose ir konferencijose, rengti seminarus Lietuvoje)	Finansinių nusikaltimų tyrimo tarnyba prie Vidaus reikalų ministerijos	2005–2006 metai	100	100	sustiprės Finansinių nusikaltimų tyrimo tarnybos prie Vidaus reikalų ministerijos administraciniai gebėjimai užtikrinti Europos Sąjungos finansinių interesų apsaugą
76. Pasirašyti bendradarbiavimo susitarimą su Latvijos institucija, tiriančia finansinius nusikaltimus	Finansinių nusikaltimų tyrimo tarnyba prie Vidaus reikalų ministerijos	2005 metai	didės tarptautinio bendradarbiavimo finansinių nusikaltimų prevencijos ir kontrolės srityje galimybės, efektyviau bus tiriami tarptautiniai finansiniai nusikaltimai
77. Rengti Finansinių nusikaltimų tyrimo tarnybos prie Vidaus reikalų ministerijos pareigūnų mokymą pinigų plovimo prevencijos klausimais (organizuoti pareigūnų stažuotes-mokomuosius vizitus užsienio valstybių teisėsaugos institucijose, dalyvavimą tarptautiniuose seminaruose ir konferencijose, rengti seminarus Lietuvoje)	Finansinių nusikaltimų tyrimo tarnyba prie Vidaus reikalų ministerijos	2005–2006 metai	50	50	sustiprės Finansinių nusikaltimų tyrimo tarnybos prie Vidaus reikalų ministerijos administraciniai gebėjimai pinigų plovimo prevencijos srityje
78. Parengti Lietuvos Respublikos viešųjų pirkimų įstatymo (Žin., 1996, Nr. 84-2000; 2002, Nr. 118-5296) pakeitimo įstatymo projektą, leidžiantį atmesti paraišką ar pasiūlymą to tiekėjo, kuris teismo sprendimu pripažintas kaltu už sukčiavimą, dalyvavimą nusikalstamos organizuotos grupės veikloje, korupciją ar pinigų plovimą	Ūkio ministerija	2005 metais	bus sugriežtintos dalyvavimo viešuosiuose pirkimuose sąlygos, tai leis atsisakyti nepatikimų ir nekompetentingų tiekėjų paslaugų, kartu bus įgyvendinti atitinkami Europos Sąjungos teisės reikalavimai; užkirstas kelias galimai nusikalstamai veikai viešųjų pirkimų srityje
Iš viso lėšų	5470	5117

______________